b'\n_START_ARTICLE_\nKardinal in pectore\n_START_PARAGRAPH_\nKardinal in pectore (latinsko cardinalis in pectore; italijansko il cardinale in petto) je kardinal, ki ga dolo\xc4\x8di za to slu\xc5\xbebo pape\xc5\xbe \xe2\x80\x93 navadno v konzistoriju, vendar njegovega imena ne objavi v javnosti iz razli\xc4\x8dnih razlogov. Latinska ozna\xc4\x8dba izhaja iz dejstva, da kardinalovo ime ostane\xc2\xa0\xc2\xbbskrito v pape\xc5\xbeevem srcu (prsih)\xc2\xab\xc2\xa0 (italijansko  segreto nel cuore (petto) del pontefice)._NEWLINE_Pape\xc5\xbe si pridr\xc5\xbeuje objavo kardinalov in pectore, po svoji uvidevnosti, v enem od naslednjih konzistorijev. \xc4\x8ce pape\xc5\xbe umrje pred objavo imena, bodo ostala vsa imena, ki jih nosi in pectore, za vedno skrivnost in jih nikoli ne bomo mogli \xc5\xa1teti v kardinalski zbor.\n_START_SECTION_\nKanonsko dolo\xc4\x8dilo\n_START_PARAGRAPH_\nSedanji Zakonik cerkvenega prava (latinsko Codex iuris canonici) obravnava zadevo takole:\n_START_SECTION_\nKardinali in pectore od XV. do XVII. stoletja\n_START_PARAGRAPH_\nObi\xc4\x8daj imenovanja kardinalov in pectore izhaja od pape\xc5\xbeevanja Martina V.. Do konca stoletja je bilo samo 10 imenovanih na ta na\xc4\x8din, dolo\xc4\x8dila pa \xc5\xa1e niso bila jasna. Nekateri kardinali in pectore so sodelovali v konklavu, druge pa so razglasili naslednji pape\xc5\xbei.\n_START_SECTION_\nKardinali in pectore od XIX. stoletja do danes\n_START_PARAGRAPH_\n19. stoletje je videlo mnogo kardinalov v srcu; vsaj 15 pa tudi 20. stoletje.\n_START_SECTION_\nPape\xc5\xbe Pij VIII.\n_START_PARAGRAPH_\n15. marca 1830 je izvolil osem kardinalov in pectore, ki jih ni uspel razglasiti, ker je umrl \xc5\xbee 30. novembra istega leta. Tako ne poznamo njihovih imen.\n_START_SECTION_\nPape\xc5\xbe Pij X.\n_START_PARAGRAPH_\n27. novembra 1911 je izvoljen za kardinala in pectore Ant\xc3\xb3nio Mendes Bello, lizbonski patriarh, objavljen 25. maja 1914.\n_START_SECTION_\nPape\xc5\xbe Benedikt XV.\n_START_PARAGRAPH_\n4. decembra 1916 je izvoljen za kardinala in pectore Adolf Bertram, \xc5\xa1kof Wroc\xc5\x82awa, Poljska (takrat Breslau, Nem\xc4\x8dija), objavljen 15. decembra 1919.\n_START_SECTION_\nPape\xc5\xbe Pij XII.\n_START_PARAGRAPH_\nNi imenoval nobenega kardinala v srcu.\n_START_SECTION_\nPape\xc5\xbe Janez XXIII.\n_START_PARAGRAPH_\n28. marca 1960 so imenovani trije kardinali in pectore, ki pa niso bili nikoli objavljeni. Danes menijo, da sta dva od teh kardinalov bila Francesco Lardone, apostolski nuncij v Tur\xc4\x8diji ter Josip Slipji, takrat nad\xc5\xa1kof v Lvovu (Ukrajina); in pectore naj bi ga bil imenoval za kardinala \xc5\xbee Pij XII. 1949, \xc4\x8desar pa ni nikoli objavil; Pavel VI. ga je odel v \xc5\xa1krlat 22. februarja 1965, ko je bil metropolit.\n_START_SECTION_\nPape\xc5\xbe Janez Pavel I.\n_START_PARAGRAPH_\nMed svojim 33-dnevnim pape\xc5\xbeevanjem 1978 ni imenoval nobenega kardinala.\n_START_SECTION_\nPape\xc5\xbe Benedikt XVI.\n_START_PARAGRAPH_\nMed njegovim pape\xc5\xbeevanjem ni bilo niti enega imenovanja in pectore.\n_START_SECTION_\nPape\xc5\xbe Fran\xc4\x8di\xc5\xa1ek\n_START_PARAGRAPH_\nTudi on ni doslej (6. XII. 2018) imenoval \xc5\xa1e nobenega kardinala in pectore.'